als_Latn dik_Latn sag_Latn
Ministri i Punëve të Brendshme Saimir Tahiri në një bashkëbisedim me nxënës të shkollave të mesme në Kuçovë, siguroi se janë marrë masat e duhura që ngjarjet e 21 janarit të mos përsëriten më.
“Takova Xha Miston, nuk është nxënës si ju, por më kujtoi që kur jam takuar në Tiranë në 21 janar, në një ngjarje jo të lehtë për shoqërinë tonë, në një ngjarje që vështirë të dalë nga memoria kolektive.
Bëhet fjalë për ’21 janarin’ ku katër qytetarë vdiqën në bulevard, sepse qeveria vendosi që të qëllonte për të mbrojtur institucionet.
Xha Misto më kujtoi se si unë bashkë me të dhe me shumë gjasë me shumë të tjerë, mundoheshim të mbanim njerëzit larg për të qenë të sigurt.”, u shpreh Tahiri.
Ministri i brendshëm apeloi ndaj të rinjve për tu bashkuar në sensibilizimin e njerëzve për dorëzimin e armëve.
“Të bëhemi bashkë dhe kushdo që ka mundësi të na japi një ndihmë, të shkojmë derë më derë dhe t’i bindim qytetarët t’i dorëzojnë armët”, tha ai.
als_Latn als_Latn als_Latn als_Latn als_Latn als_Latn